Аўтадор Саратаў

«**Аўтадор**» () — расейскі мужчынскі баскетбольны клюб з Саратава. Створаны ў 1960 годзе. Выступае ў Адзінай лізе ВТБ. Гэта адная з самых тытуляваных правінцыйных камандаў Расеі. З 1982 па 2023 гады прэзыдэнтам і часам галоўным трэнэрам каманды быў заможны саратаўскі бізнэсовец, заслужаны трэнэр Расеі і майстар спорту Ўладзімер Радзівонаў.

## Гісторыя
Перад тым як быў заснаваны сам баскетбольны клюб, зборная Саратаўскай вобласьці ў занальным турніры II Спартакіяды народаў РСФСР здолела заняць 4-е месца ў 1959 годзе.

Пасьля гэтага, дзякуючы намаганьням тагачаснага трэнэра саратаўскіх баскетбалістаў Міхаіла Бабакова, удалося ўлучыць каманду ў чэмпіянат РСФСР у I групе. Зборную места ў поўным складзе перадалі ў таварыства «Спартак». Гэтак у 1960 годзе зьявіўся новы клюб, які зважаецца папярэднікам «Автодора». Два дзесяцігодзьдзі саратаўцы ўваходзілі ў лік вядучых камандаў РСФСР, тройчы становячыся прызэрамі расейскіх чэмпіянатаў. У 1982 годзе, па няўдалым выступе на Спартакіядзе народаў РСФСР, у клюбе адбывалася зьмена трэнэра. Кіраваць камандай запрасілі ейнага былога гульнёвага Ўладзімера Радзівонава. Першыя сур’ёзныя посьпехі зьявіліся, яшчэ калі каманда была ведамаснай, то бок была дапасаваная да арганізацыі «Саратаўаблаўтадор». У 1986 годзе «Аўтадарожнік» упершыню становіцца пераможцам народнай Спартакіяды, дзякуючы чаму быў далучаны да складу Першай лігі чэмпіянату СССР, дзе гуляў да 1988 году.

У 1991 годзе ў выніку павелічэньня колькасьці ўдзельнікаў Найвышэйшай лігі чэмпіянату СССР калектыў дэбютаваў у ліку ягоных удзельнікаў, дзе адразу прадэманстраваў свае амбіцыі, здабыўшы нямала перамог, у тым ліку над такімі грандамі, як то сталічныя ЦСКА і «Дынама». Тады паводле выніках чэмпіянату каманда спынілася на 15-м радку. У 1992 годзе «Аўтадарожнік» стаў удзельнікам адзінага чэмпіянату СНД, паводле вынікаў якога быў восьмым. У першым жа чэмпіянаце Расеі па баскетболе ў 1992 годзе «Аўтадарожнік» здабыў бронзавыя мэдалі, што дазволіла саратаўцам дэбютаваць у Кубку Карача. Ужо ў сэзоне 1993—1994 гадоў «Аўтадарожнік» узьняўся на другое месца. Улетку 1996 году назва клюбу была зьмененая на «Аўтадор».

У сэзоне 1997—1998 гадоў «Аўтадор» пад кіраўніцтвам Радзівонава другі год запар перамог у Супэрлізе, зноў стаўшы срэбраным прызэрам чэмпіянату Расеі, а таксама выйшаў у паўфінал Кубка Эўропы ФІБА. У выніку баскетбалісты здабылі права на ўдзел у Эўралізе. У гэтым жа годзе ў чэмпіянаце краіны «Аўтадор» ужо традыцыйна здабыў срэбраныя мэдалі. У наступныя чатыры сэзоны валжане таксама нязьменна бралі ўдзел у эўрапейскіх кубках.

У 2004 годзе празь недастатковае абласное фінансаваньне клюбу і, паводле некаторых зьвестак, частых канфліктаў з тагачасным губэрнатарам, Радзівонаў пастанавіў аб пераезьдзе каманды ў Санкт-Пецярбург, і зьмены назвы на «Дынама». Сам Радзівонаў стаў генэральным дырэктарам новага клюбу. У новым месьце спартовыя справы ішлі добра, але перад сэзонам 2006—2007 гадоў усё праз тыя жа фінансавых цяжкасьці новы клюб спыніў сваё існаваньне. У 2012 годзе «Аўтадору» пры падтрымцы губэрнатара Саратаўскай вобласьці Валерыя Радаева была зроблена фінансавая дапамога ўраду, што дазволіла клюбу заявіцца на сэзон 2012—2013 гадоў у Супэрлігу.

## Дасягненьні
**Чэмпіянат Расеі:
*  **Срэбраны прызэр :** 1994, 1997, 1998, 1999
*  **Бронзавы прызэр:** 1992, 1996

**Супэрліга:
*  **Пераможца:** 2009, 2014
*  **Бронзавы прызэр:** 2013

## Крыніцы

## Вонкавыя спасылкі
* Афіцыйны сайт БК «Аўтадор»
* Гісторыя БК «Аўтадор»
* Гісторыя кар'еры Сяргея Моні

Катэгорыя:Расейскія баскетбольныя клюбы
Катэгорыя:Удзельнікі Адзінай лігі ВТБ
Катэгорыя:1960 год у Расеі
Катэгорыя:Футбольныя клюбы, заснаваныя ў 1960 годзе